CELEX: C2004/228/39
Language: da
Date: 2004-09-11 00:00:00
Title: Sag C-239/04: Sag anlagt den 8. juni 2004 af Kommissionen for De Europæiske Fællesskaber mod Republikken Portugal

11.9.2004   
            
            
               DA
            
            
               Den Europæiske Unions Tidende
            
            
               C 228/20
            
         Sag anlagt den 8. juni 2004 af Kommissionen for De Europæiske Fællesskaber mod Republikken Portugal
   (Sag C-239/04)
   (2004/C 228/39)
   Ved De Europæiske Fællesskabers Domstol er der den 8. juni 2004 anlagt sag mod Republikken Portugal af Kommissionen for De Europæiske Fællesskaber ved Michel van Beek og António Caeiros, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Republikken Portugal har tilsidesat artikel 6, stk. 4, i Rådets direktiv 92/43/EØF (1) af 21. maj 1992 om bevaring af naturtyper samt vilde dyr og planter, som er ændret ved direktiv 97/62/EF (2) af 27. oktober 1997, idet Republikken Portugal har givet tilladelse til, at en motorvejsstrækning føres igennem det særlige bevaringsområde Castro Verde, uanset vurderingen af indvirkningerne på miljøet er faldet negativt ud, og uanset der findes alternative muligheder for den nævnte motorvejsstrækning.
            
         
               —
            
            
               Republikken Portugal tilpligtes at betale sagens omkostninger.
            
         Søgsmålsgrunde og væsentligste argumenter:
   De portugisiske myndigheder har givet tilladelse til et motorvejsprojekt, hvor strækningen (undersektion »Aljustrel – Castro Verde«) føres igennem det særlige bevaringsområde Castro Verde, uanset:
   
               —
            
            
               vurderingen af virkningen på miljøet af den omhandlede strækning klart viser, at der reelt er en negativ påvirkning af miljøet, der har stor betydning for sytten arter af vilde fugle, der er opregnet i bilag I til direktiv 79/409/EØF, og
            
         
               —
            
            
               der reelt findes alternative muligheder for den omhandlede strækning, der kan føres uden om Castro Verde og de beboede områder, som de portugisiske myndigheder har henvist til. Disse alternative muligheder gør det muligt at føre motorvejen gennem en korridor vest for det særlige bevaringsområde Castro Verde og strækningen »IC 1«, der ligger på en slette i et tyndt beboet område, hvorved de portugisiske myndigheder således er i stand til at vælge et motorvejsforløb uden væsentlige tekniske vanskeligheder og uden urimeligt forøgede udgifter.
            
         Følgelig har Republikken Portugal ikke overholdt artikel 6, stk. 4, i direktiv 92/43/EF. Efter denne regel må medlemsstaterne kun gennemføre et projekt, der har skadelige virkninger på miljøet, såfremt der ikke eksisterer alternative løsninger.
   
      (1)  EFT L 205 af 22.7.1992, s. 7.
   
      (2)  EFT L 305 af 8.11.1997, s. 42.